# Heterocromia

L'heterocromia o heterocròmia (del grec ἕτερος héteros «diferent» i χρῶμα khróma «color»; en oftalmologia, coneguda com a heterochromia iridis o heterochromia iridum) és una anomalia dels ulls en la qual els iris són de diferent color. La diferència en el color pot ser completa (heterocromia total), parcial (heterocromia parcial) o central (heterocromia central). Es presenta amb poca freqüència i pot ser congènita (present des del naixement) o adquirida.
Exemples més comuns són: blau-verd i marró-verd, tot i que també n'hi ha casos excepcionals.

## Heterocromia total

L'heterocromia total es produeix quan l'iris d'un ull té un color completament diferent al de l'altre ull. Aquest fenomen és més comú en animals que en persones, i s'observa amb freqüència en gats i gossos.

## Heterocromia parcial

L'heterocromia parcial o sectorial es produeix quan només una part de l'iris té un color diferent a la resta. També se la coneix com a heterocromia iridis.

## Heterocromia central

L'heterocromia central es produeix quan l'anell interior de l'iris, el color de l'ull més proper a la pupil·la, té un color diferent al de l'anell exterior, a la vora de l'iris. El veritable color de l'iris és el color de l'anell exterior, i la part afectada per l'heterocromia és només la part central, és a dir, l'anell interior.
Quan la melanina es distribueix de manera desigual prop de la pupil·la, la llum es reflexa de forma diferent i dona l'aparença de dos colors en l'iris.
L'heterocromia central es sol produir en els dos ulls, i no només en un, com passa sempre en la total i molt sovint en la parcial.

## Heterocromia congènita

La forma congènita és la més rara. Un nadó pot néixer amb heterocromia o desenvolupar-la poc temps després del seu naixement.
En la majoria de casos, els nens nascuts amb heterocromia no tenen cap altre problema ocular o de salut. No obstant, en altres casos, aquesta heterocromia pot ser símptoma d'una afecció. Algunes causes d'heterocromia en els nadons poden ser:
* Heterocromia beninga
* Neurofibromatosi
* Piebaldisme
* Síndrome de Claude-Bernard-Horner
* Síndrome de Waardenburg
* Síndrome de Sturge-Weber
* Síndrome de Bloch-Sulzberger
* Síndrome de Parry-Romberg
* Malaltia de Hirschsprung
* Malaltia de von Recklinghausen
* Malaltia de Bourneville

### Heterocromia en altres animals

Es presenta de manera habitual en els gats i en els gossos de raça Husky siberià, Collie de la frontera o Bobtail, dàlmata, gran danès i pastor australià.

## Adquirida

Quan l'heterocromia és adquirida durant el transcurs de la vida, aquest fenomen es pot relacionar amb el dipòsit de pigments, o amb un traumatisme o malaltia. Les possibles causes son:
* Lesió ocular
* Hemorràgia interna de l'ull
* Infecció
* Inflamació per iritis o uveïtis
* Cirurgia ocular
* Iridociclitis heterocròmica de Fuchs
* Melanosi ocular
* Síndrome de l'ectropi de l'iris
* Oclusió de la vena central de la retina
* Síndrome de dispersió pigmentària
* Síndrome de Horner adquirit
* Síndrome de Chediak-Higashi
* Síndrome de Posner-Schlossman
* Diabetis mellitus
* Tumors malignes i benignes de l'iris
* Siderosi
* Glaucoma
* Latisse, un medicament per tractar el glaucoma (també utilitzat en cosmètics per al creixement de les pestanyes)

## Persones famoses amb heterocromia

* Tenen heterocromia les actrius Elizabeth Berkley, Alice Eve, Kate Bosworth, Mila Kunis, Virginia Madsen, Elena Anaya i Jane Seymour; els actors Bradford Dillman, Tobey Maguire, Joe Pesci, Christopher Walken, Dan Aykroyd, Josh Henderson, Antonio Zabálburu i Simon Pegg; la cantant Ailyn; els cantants Jason Mraz i Tim McIlrath i el beisbolista Max Scherzer.

## Personatges històrics amb heterocromia

Van tenir heterocromia Alexandre el Gran, rei de Macedònia i l'emperador romà Tiberi Cèsar August.

## Bibliografia i webgrafia

* Admin. «Tipos de heterocromía: cuáles son sus causas. Dr. Salvador Nebro Cobos» en castellà),19-05-2022. [Consulta: 6 desembre 2023].
* «Heterocromía central: Definición y causas» (en castellà). [Consulta: 6 desembre 2023].
* Méndez, Julia. «Heterocromía de los ojos: definición, causas y tipos» (en castellà), 02-09-2022. [Consulta: 6 desembre 2023].
* Tecnovisión, Clínicas. «Qué es la heterocromía del iris | Ojos de diferente color.» (en castellà), 26-08-2020. [Consulta: 6 desembre 2023].

## Referències

* 1 2 Turbert, David. «Heterocromia» (en castellà). American Academy of Ophtalmology, 19-04-2021. [Consulta: 6 desembre 2023].
* ↑ admin. «Tipos de heterocromía: cuáles son sus causas. Dr. Salvador Nebro Cobos» (en castellà), 19-05-2022. [Consulta: 6 desembre 2023].
* ↑ «Heterocromía central: Definición y causas» (en castellà). [Consulta: 6 desembre 2023].
* ↑ Méndez, Dra Julia. «Heterocromía de los ojos: definición, causas y tipos» (en castellà), 02-09-2022. [Consulta: 6 desembre 2023].
* ↑ Tecnovisión, Clínicas. «Qué es la heterocromía del iris | Ojos de diferente color.» (en castellà), 26-08-2020. [Consulta: 6 desembre 2023].